 Guddoonkiisa waxaa isaga dabamaray laba mudane oo aan wax qorin waxna aqrin, waa Shariif Sakiin iyo Aadan Madoobe, midka hore hargaha iyo saamaha ayuu ka ganacsan jiray, haddana wuxuu ka ganacsadaa siyaasadda qarbudka iyo qaybinta, kan dambana Xersi ayuu goyn jiray, haddana wuxuu xersiga u gooyaa xerta Xabashida, tabartaa ayeyna rabaan inay umad ku hoggaanshaan, mayalkana u qabtaan dad iyo dal, adduunoow xaalkaa ba, jahligu kuma sinna madaxda kaliya, ee waxaa la wadaaga xubnaha kale ee baarlamaanka, dhammaan waxaa lagu soo xulay qaab qabiil iyo diimeed, waxaana soo xulay qabqable iyo odaw colaad, wax ha aqoon waa mudnaanta koowaad ee doorashada, kuwooda wax yaqaanana waa calooshood u shaqaystayaal. 